امریکانین خاریجی ایشلر ناظیری آنتونی بلینکن فوریه‌نین 28-دن مارتین 3-دک قازاخیستان، اؤزبکیستان و هیندوستانا سفر ائده‌جک.
امریکانین خاریجی ایشلر ناظیرلیگیندن وئریلن یازی‌لی آچیقلامادا بیلدیریلیب کی، بلینکن 28 فوریه ده قازاخیستان-دا آستانا شهرینه باش چکه‌جک و یوکسک سویه‌لی قازاخیستان رسمی‌لری ایله ایکی طرف‌لی امکداش‌لیغی موذاکیره ائده‌جک.
بیلدیریلیب کی، بلینکن داها سونرا قازاخیستان، قیرغیزیستان تاجیکیستان، تورکمنیستان و اؤزبکیستان، اولماقلا 5 اورتا آسیا اؤلکه‌سی و امریکا-دان عبارت ج5+1 قروپو ناظیرلرینین ایجلاسیندا ایشتیراک ائده‌جک.
بیلینکنین بورادا امریکانین اورتا آسیا اؤلکه‌لری‌نین موستقیل‌لیگینه، اگمنلیگنیه و اراضی بوتؤو‌لوگونه اولان صادق‌لیگینی بیر داها ایفاده ائدجگی وورغولانیب.
آچیقلامادا C5+1  گؤروشو چرچیوه‌سینده بولگه سل و ایکی طرف‌لی مؤوضوع لاری موذاکیره ائتمک اوچون بو اؤلکه‌لرین خاریجی ایشلر ناظیرلری ایله ایکی طرف‌لی گؤروش‌لر کئچیرجگی قئید ائدیلیب.
امریکانین خاریجی ایشلر ناظیرلیگی‌نین رهبری داها سونرا داشکنده گئده‌جک و اورادا اؤزبکیستانین یوکسک وظیفه‌لی رسمی‌لری ایله گؤروشه‌جک. مارسین 1-ده بلینکن یئنی دهالی-یه اوچا‌جاق و بورادا G20 اؤلکه‌لری‌نین خاریجی ایشلر ناظیرلری‌نین گؤروشونده ایشتیراک ائده‌جک.
